LidanRubinov/Halacha-QA huggingface dataset:
שאלה: מטרת חיבור המשנה: לא ברורים לי כמה דברים בעניין המשנה. א) האם רבי יהודה הנשיא כתב את החיבור כדי להורות הלכה למעשה (כמובן יחד עם ידיעת הטעמים בע"פ) או רק רצה לסדר את השמועות בצורה יותר מסודרת? אם להלכה (וכמו שנשמע מהירושלמי שמכנה את המשניות "הלכות") מדוע הוא לא מפרש בכל מחלוקת כמו מי נפסק? לא בכל מקום אפשר להכריע לפי כללי הפסיקה,וכפי שתחזינה עינינו שבהרבה מקומות בש"ס יש מחלוקת כמו מי לפסוק. ב) ח אומרים בעדויות פ"א: "אם כן למה מזכירין דברי היחיד בין המרבין לבטלה? שאם יאמר האדם: כך אני מקבל -יאמר לו: כדברי איש פלוני שמעת." וגם כתב על זה הרמב"ם בהקדמה לפירוש המשנה. אם כך,מפני מה רבי לא מזכיר את כל הדעות שיש? בהרבה סוגיות תוסיף הגמרא שיש תנא שסובר אחרת ואפילו כמה תנאים,ואין צורך להביא דוגמאות מרוב שזה מצוי. האם בזה לא שייך שאתפלא איך המשנה סותרת את מה שקיבלתי מרב מסוים? ג) למה רבי השמיט הרבה ברייתות שכותבות דינים חשובים? (והן כן נפסקות בסופו של דבר להלכה אחרי שהגמרא צריכה להביא אותן). ד) איך יכול להיות שלאמוראים (למשל בביצה יב: ור"ה יט:) יש הו"א שהמשנה כדעת תנא מסוים ואילו רבי סובר אחרת? למה שרבי יביא דווקא את דעתו של ר יוסי ברבי יהודה וישמיט את דעתו שלו?
תשובה: לשואל א) הקביעה שמטרתו היחידה של רבי בעריכת המשנה היתה הכרעת הלכה אינה מוחלטת, אם כי ללא ספק היתה זו המגמה העיקרית בעבודתו (ראה "יסוד המשנה ועריכתה" של ר' ראובן מרגליות או "מבוא למשנה" של ר' חנוך אלבק או "דרכי המשנה" של ר' זכריה פרנק, ועוד). ב) רבי הזכיר רק דעות שנפסקו להלכה או דעות שניתן לסמוך עליהן בשעת הדחק או דעות יחיד שיש לבטלן (ראה "יסוד המשנה ועריכתה" עמ' יח). ג) אכן בכל מקום כזה נכון לדון מדוע רבי לא שנה ברייתא זו במשנה. ד) רבי עסק בעריכת המשנה יחד עם חכמי בית ועדו, וכיון שהיו רבים ולא תמיד סברו כדעתו, הוכרח לפעמים לסתום משנתו נגד דעת עצמו (ראה "יסוד המשנה ועריכתה" עמ' יח). נאמנה
שאלה: שימוש בהסכמה במטבע מזוייף: שבוע טוב הרב. בהמשך לשאלה שנשאלה. קראתי בתשובתך שאסור לסחור במטבע מזוייפת כאשר לא מיידעים שהיא מזוייפת אך מה קורה אם קיבלתי מטבע מזוייפת, עליתי לאוטובוס עירוני ושאלתי את הנהג לגבי איכות המטבע והוא אמר שהיא מזוייפת אך הוא מוכן שאשלם בה כיון שהוא יעביר אותה לאחראי הכספים בחברה והאחראי ידע כבר מה לעשות. ( הוא יעביר אותה הלאה או לבנק.).כמובן שלא הסכמתי למרות שהפציר בי ואמר "מה את דואגת"? עדיין לא הסכמתי. שאלתי היא- האם היה אפשרי לתת לו את המטבע המזוייפת כשהוא ידע שהיא מזוייפת למרות שהוא נהג בחברה עירונית? משמע שהחברה אינה שלו אלא הוא שכיר בה. או שנהגתי נכון ובאמת אין להשתמש במטבע זו? השאלה נשאלה בהמשך לשאלה "שימוש במטבע מזוייף"
תשובה: נהגת כראוי בזה שלא העברת את המטבע המזויף לנהג, חכמים אסרו להחזיק במטבע מזויף כל עוד ניתן לרמות בו אחרים. ולכן אסור לתת אותו לאחר אפילו ללא תמורה, אלא יש לתת אותו לבנק או להשמיד אותו. מקור הדבר בגמרא במסכת בבא מציעא דף נב. הגמ' אוסרת להחזיק מטבע מזויף שקל לרמות בו אחרים, ומחייבת לנקב או לקפל אותו באופן שלא יוכלו לרמות בו.  כמה תיפחת ויהא רשאי לקיימה? בסלע עד שקל, בדינר עד רובע. פחות מכן איסר אסור. הרי זה לא ימכרנה לא לתגר ולא לחרם ולא להרג, מפני שמרמין בה את אחרים, אלא יקבנה ויתלנה בצואר בנו או בצואר בתו. הלכה זו נפסקה בשולחן ערוך בהלכות הלכות אונאה סימן רכז סעיף יח כמו כן על פי חוקי המדינה אסור להחזיק מטבע מזויף. אסור להעביר מטבע מזויף לחבר גם מצד איסור לפני עיוור לא תתן מכשול. כיוון שהחבר ישתמש בו ויגזול בו אחרים. הרב מרדכי גרוס.
שאלה: מכשיר אדים - בשבת: הרב ילדינו נזקק ביותר למכשיר אדים מספר פעמים בשבת. אם נשאיר אותו דולק יתקלקל, האם מותר להדליקו ולכבותו.?
תשובה: הפעלת מכשיר אדים אסור מהתורה כיוון שיש כאן בישול הנוזל והפיכתו לצורך הילד לאדים. הדרך הנכונה להפעיל את המכשיר על ידי שעון שבת לשקע, ואם בתוך השבת יש צורך להקדים הפעלתו מותר להקדים ונחשב כגרמא המותר לכול הדעות לצורכי רפואה, להקפיד שבהקדמת ההפעלה לא יפעל במיידית כי בכך זו הדלקה ממש ולא גרמא, אלא המכשיר יפעל לאחר זמן אפילו קצר. רפואה שלימה
שאלה: שולחן פורמייקה - בשר וחלב: האם מותר לאכול ארוחות בשריות וחלביות על שולחן פורמייקה, כמובן לאחר ניקיונו?
תשובה: שולחן פורמייקה בשונה ממפת שולחן מותר לאכול ארוחה בשרית ואחר כך ארוחה חלבית. כך שמעתי מהרב מרדכי אליהו זצ"ל
שאלה: מולטיויטמין: ב"ה: לכבוד הרב שליט"א כשכדור ויטמין לא מתוק ואפילו מר ויש בו ג לטין טריפה כדי שיספג טוב, אין לו כשרות וניתן לצורך חיזוק הבריאות - האם אפשר לקחת?
תשובה: ב"ה שלו-ם וברכה עדיף לכתחילה לקחת עם כשרות. שתרגישו בע"ה טוב הרב חגי בר גיורא
שאלה: שרויה או לא שרויה: אנו נוסעים כל שנה בפסח לבתי מלון, ב15 שנה האחרונות הלכנו לבתי מלון ששומרים על לא שרויה. האם יש בעיה ללכת השנה למלון מהדרין אך שרויה?. (בגדול בארוחות לא ממש הקפדנו לדוגמה אכלנו מצות בתוך המרק וכדומה ) האם צריך התרה וכדומה. מראש
תשובה: ב"ה שלו-ם וברכה היות ואכלתם מצות במרק אכלתם שרויה לכן אתם לא קבלתם לא לאכול שרויה ומותר לכם לאכול. נזכה בע"ה לאכול מהזבחים והפסחים השנה הרב חגי בר גיורא
שאלה: ללא גלוטן: כבוד הרב הייתי רוצה לדעת בברור ושלא אטעה חס ו אני חולת צליאק ואוכלת מוצרים ללא גלוטן. הרבה שמעתי ואני רוצה להיות בטוחה שלא אגרום ברכה לבטלה - האם אני מנועה מנטילת ידיים וברכת המזון ואיך עליי לנהוג בכל הקשור לברכות? אשמח מאוד לקבל תשובה מפורטת יישר כוח
תשובה: חולה צליאק אסורים באכילת קמח,ולכן אוכלים לחם מתירס שלא נוטלים ידיים ולא מברכים ברכת המזון,
שאלה: עוף בתוך כלי אחסון חלבי: האם מותר לאכול עוף שהכניסו אותו לתוך כלי אחסון חלבי (העוף היה קר) והכלי החלבי לא השתמשו בו ב-24 שעות האחרונות?
תשובה: לכתחילה אין לאכסן מאכלים בשריים בכלי חלבי ולהיפך. אמנם בדיעבד, אם הכלי היה נקי אז מותר לאכול את העוף. הרב אלישיב קפקה
שאלה: מעשר כספים מהחזרי נסיעות ודיוק במעשר כספים: כבוד הרב 1) אני עובד בעבודה מחוץ לעיר מגורי, אני משלם את הנסיעות לעבודה ובמשכורת החודשית משלמים לי גם על הנסיעות. האם אני צריך לעשר פעמים את כסף הנסיעות, פעם אחת לפני שאני משלם על הנסיעות מכספי, ופעם שניה מההחזר נסיעות שהעבודה משלמים לי? 2) עד כמה צריך לדייק לתת לפחות עשירית מכל כספי, הרבה פעמים יוצא שאני נותן מעל עשירית בגלל שקשה לי לחשב בדיוק ממה נתתי כבר מעשר וכדומה האם אפשר להקל בזה ובמקום של ספק לא לתת מעשר מספק?
תשובה: מעשר כספים הינו מנהג וטוב לומר בלי נדר. 1. הוצאות נסיעה לא נחשבות כשכר אלא כחזר הוצאות ולא מפרישים כספי מעשר. 2. אם אומרים בלי נדר מותר, אבל אם נתתה שלוש פעמים נחשב כנדר. אם חשבת שנתינת מעשר דין, לא צריך לעשות התרת נדרים ומותר להקל בעת הצורך! אבל אם חשבת שזה מנהג ונהגת חיובו מדין נדר מהתורה.
שאלה: מכסה עם חורים: הרב. האם הרב מתיר שימוש במקרוגל לבשרי וחלבי עם כיסוי שיש בו חורים מלמעלה שדרכם יוצאים אדים? מדובר על כיסוי מיוחד לחלבי וכיסוי מיוחד לבשרי. השאלה נשאלה בהמשך לשאלה "מיקרוגל בשרי וחלבי"
תשובה: אנחנו פוסקים שבזה אחר זה "ריחא לאו מילתא היא", בתנור רגיל היו שמים בדורות הקודמים עוף ואחר כך חלבי וכל שכן כאן שלא יוצא הרבה אדים. אמנם יש מקום להדר שיהיה אטום, אבל לא צריך להחמיר אם משתמש במכסה עם חורים.
שאלה: רובוט למסחר בשבת -המשך: הרובוט הוא אלוגוריטם המובנה בשפת מחשב, הריווחיות שלו הינה על בסיס סטטיסטי למסחר של 5 ימים בשבוע שני עד ששי, לפי שעון ארה"ב המסחר מסתיים ב11 בלילה ששי שעון ישראל. המסחר המתבצע בשבת יכול להפסיד או להרוויח ע"פ סטטיסטיקה המקיפה 5 ימי מסחר 24 שעות ביממה מדי שבוע. אנחנו לא יודעים אם יהיה ביום ששי הפסד או רווח כל מה שאנחנו יודעים שהסיכויים הסטטיסטיים במסחר ברצף של חמישה ימים לרווח הם טובים. ולכן לא יודעים מה לעשות? השאלה נשאלה בהמשך לשאלה "רובוט למסחר בשבת"
תשובה: אם הרווחים נרשמים לזכותך רק לאחר כמה ימים כסכום כולל של הפעולות שנעשו באותם ימים והשבת כלולה בהם - מותר שכר שבת לבד אסור
שאלה: הדלקת נר 40 יום לצדיק: ישנו מנהג להדליק נר לע"נ רחל אמנו ע"ה 40 יום איך מחשבים את יום השבת? אם מדליקים בשישי לפני הדלקת נרות שבת, הרי שבמוצ"ש זה נחשב כבר ליום ראשון ישנו פתרון או הסבר?
תשובה: כיון שמקדימים בערב שבת ומאחרים במוצאי שבת בגלל השבת אין בזה קושי, וההדלקה בע"ש נחשבת ליום שבת, ובמוצאי שבת ליום ראשון.
שאלה: ברכת ענט"י בלילה וליטול עם נטלה כל פעם: ב" ה לרב שליט"א בבקשה מכבוד הרב לעיין היטב כי אני לא יודע איך לנהוג : יש לי חוסר נחת בענין שאני קם בלילה, לפני חצות או אחרי חצות להתפנות, ולא יודע איך לנהוג לגבי ברכת על נטילת ידים וברכת אשר יצר, האם צריך ליטול כל פעם עם נטלה? גם בלילה וגם בבקר? תבורך מפי עליון.
תשובה: נטילת ידים לאחר השירותים בין ביום ובין בלילה מעיקר הדין לא צריך נטילה מכלי ורק הידור ליטול מכלי. לנטילת ידים לאחר השכמת הבוקר צריך נטילה מכלי שלוש פעמים לסרוגין. חיים טובים
שאלה: קשר מחוץ לנישואין: מה המקור לכך שלחבר וחברה קבועים אסור לקיים יחסים מחוץ לנישואין, ומהו הטעם לכך?
תשובה: המקיימים יחסים מחוץ לנישואים עוברים גם בביטול מצוות עשה של קידושין וגם עוברים על לאו של "לא תהיה קדשה", כמבואר ברמב"ם הלכות אישות פרק א הלכה א ו-ד. הלכה א: קודם מתן תורה היה אדם פוגע אשה בשוק אם רצה הוא והיא לישא אותה מכניסה לביתו ובועלה בינו לבין עצמו ותהיה לו לאשה, כיון שנתנה תורה נצטוו ישראל שאם ירצה האיש לישא אשה יקנה אותה תחלה בפני עדים ואחר כך תהיה לו לאשה. הלכה ד: קודם מתן תורה היה אדם פוגע אשה בשוק אם רצה הוא והיא נותן לה שכרה ובועל אותה על אם הדרך והולך לו, וזו היא הנקראת קדשה, משנתנה התורה נאסרה הקדשה שנאמר לא תהיה קדשה מבנות ישראל, לפיכך כל הבועל אשה לשם זנות בלא קידושין לוקה מן התורה מפני שבעל קדשה. בנוסף לפן ההלכתי יש להבין את חומרת המעשה מבחינה אמונית-מחשבתית. זכות עצומה ניתנה לנו להקים בית בישראל, ובכך אנו מקימים מעין בית מקדש מועט, מעון לשכינה. לצורך העניין העצום הזה של הקמת בית יצר הקב"ה משיכה מיוחדת בין כל מין לבין המין השני, וכל זה כדי לסייע להם בהקמת ביתם. מעבר לכך הזכות שניתנה לנו להביא ילדים לעולם ולגדל את דור ההמשך של עם ישראל היא השותפות הכי גדולה שיכולה להיות לנו עם הקב"ה בבריאת העולם ובקיומו. לכן כל מי שלוקח את הכוח העצום שנתן לנו הקב"ה ומשתמש בו לפריקת תאוותיו האגואיסטיות והשפלות כמו בעלי חיים שהמניע שלהם הוא פורקן יצרים זול בלבד, הריהו פוגם במתנה העצומה שנתן לו הבורא, וזהו דבר חמור ושפל ביותר. יתירה מזו, בעזרת ה' בעתיד תזכה להקים בית נאמן בישראל, ובוודאי תרצה שתשרה בו אהבה וקשר רוחני עמוק בינך לבין אשתך. אדם שברווקותו לא שמר על תאוותיו והתנהג כבהמות העושות ככל העולה ביצרם בלי שליטה ובלי גבולות, גם רמת הקשר והאהבה שתהיה בינו לבין אשתו תהיה מבוססת בעיקר על הצדדים הרדודים והשטחיים של פורקן תאוות, ולא על בניית הערכה וחזון משותף. לא פלא הוא שאחוזי הגירושים כל כך גבוהים במקומות בהם לא רואים ערך בשליטה על תאווה זו. אם זה המוקד בקשר ביניהם הרי שאין לו אריכות ימים, ולאחר זמן מעדיפים "להתרענן". אדם שהתרגל לשלוט על יצריו ייצור גם עם אשתו קשר עמוק יותר, והתחום המיני רק יוסיף טעם וחיזוק לקשר הרוחני העמוק שביניהם. אני מאחל לך להקים בית נאמן בישראל עם קשר רוחני עמוק שיימשך עד 120!
שאלה: אגוזי פקאן שנפלו מהעץ: לכבוד הרב! השאלה שלי היא: האם מותר לקחת אגוזי פקאן שנפלו מתחת לעץ בשדה שלא שלי?
תשובה: : פירות שנשרו תחת העץ, אם פירות אלו אינם נמאסים בנפילתם ושקצים ורמשים לא אוכלים אותם אסור למוצא לקחת אותם. (אגוזי פקאן לא נמאסים ואינם ניזוקים משקצים). אך אם אתה רואה שהבעלים אינו טורח לאוספם מותר לך לקחתם, בתנאי שבעל החצר לא מקפיד שיכנסו לחצרו ללא רשות. מקור הדין: הגמרא בבא מציעא כא: וכן פסק השולחן ערוך חושן משפט סימן רס סעיף ו ".וכן תאנה שהיא נוטה לדרך ונמצאו תאנים תחתיה, מותרים, שהבעלים מתיאשים מהם, מפני שהתאנה וכיוצא בה עם נפילתה נמאסת. אבל זיתים וחרובים וכיוצא בהם, אסורים. ותמרים שמשירם הרוח, מותרים, שחזקתן שהבעלים מחלום לכל אדם, מפני שהבהמות והחיות אוכלים אותם מחמת מתיקותם. וכן אם הקפיד בעל השדה והקיף מקום האילנות, או תיקן מקום שיפלו בו הנובלות עד שילקטם, הרי אלו אסורים, שהרי גילה דעתו שלא מחל". ובתוספתא: הובאה במסכת פסחים ו: "תניא סופי תאנים ומשמר שדהו מפני ענבים סופי ענבים ומשמר שדהו מפני מקשאות ומפני מדלעות בזמן שבעל הבית מקפיד עליהן אסורין משום גזל וחייבין במעשר בזמן שאין בעל הבית מקפיד עליהן מותרין משום גזל ופטורין משום מעשר." מכאן שמותר לקטוף פירות אפילו מהעץ עצמו אם ברור שאין לבעל הבית שימוש בהם. הרב משה מאיר אבינר
שאלה: לכבות שעון שבת לפני שהוא מתחיל לפעול: אם אדם נמצא בשבת בשעה מסויימת ועוד שעה השעון שבת אמור להדליק מכשיר מסוים. האם מותר להזיז את המתגים בשעון (באופן שלא תידלק שום נורה בשעון) כך שהמכשיר לא ידלק והשעון ימשיך להיות על השעיה?
תשובה: מותר, אך יש לעשות זאת בזהירות רבה, כי לפעמים בדיוק עומד להידלק ואז בטעות תוך כדי ההתעסקות מזיזים מעט את השעון וגורמים לו להידלק, או שמכבים בדיוק כשנדלק.
שאלה: סטיקר לסימון מיקום התחלה בספר תורה: במהלך השבוע בקריאת התורה לוקח לעיתים זמן מה עד שמוצא הבעל קורא את תחילת הפרשה. לעיתים גוללים בטעות קדימה ואחורה עד למציאתה (וביחוד כמו בפרשת ויחי). רציתי לשאול האם מותר לשים סטיקר על מיקום תחילת הפרשה ולהסירו מיד עם פתיחת הספר והקריאה ולהחזירו למקומו לפני הגלילה. כדי למנוע טרחא דציבורא בהמתנה למציאת המקום. ישר כח ותזכו למצוות
תשובה: ב"ה שלו-ם וברכה אין בעיה לשים את המדבקה ביום חול לא על הכתב, ולהורידה לפני השבת. לגבי שבת היות והמדבקה הודבקה ביום חמישי עד שבת ונשארת משבת עד יום שני זה דומה להדבקה לקיום למרות שהמהות של המדבקה הזאת הוא לא לקיום - אין להשתמש בזה בשבת. הרב חגי בר גיורא
שאלה: טלויזיה בשבת: לכבוד הרב ידוע לי שיש טעמים רבים לכך שאסור לראות טלוויזיה בשבת. אבל אם נאמר הייתה אפשרות שבשבת יהיו תכניות קודש שיופעלו על שעון שבת, ללא שלט או כל דבר דומה שעשוי להביא להנמיך או להגביה, האם הדבר יהיה אסור עדין? כי בעצם מורידים כאן, להבנתי, את עניין ה"וכבדתו. ודבר דבר" וכל עניין החולין שיש בטלווזיה חילונית. האם דבר כזה ייתכן? ואם לא, למה?
תשובה: ב"ה לך. קראתי את שאלתך וחשבתי עליה לא מעט. פעמים רבות אנו חושבים על דברים שאם נוכל לעשות אותם זה יעזור לנו, יתן לנו הרבה. פעמים שאנו נפגש עם אנשים שיש להם קושי עם השבת, קושי של שיעמום, קושי של התמודדות עם מצבים לא כל כך קלים בשבת, ועם חיפוש גדול של מה לעשות בשבת, מה אפשר לעשות כדי לפתור את הקשיים הנגרמים בשבת במסגרת שבה האדם נמצא. חשוב לדעת, שאפשר למצוא פתרונות לפי התורה, ואם זוכים להגיע לפתרון טוב, מגיעים להמון דברים נפלאים, שמתקדמים מהם המון. השימוש בטלויזיה בשבת אסור. אין כל מקום להתיר דבר זה גם לא על ידי שעון שבת. סיבות שונות יש לאיסור זה, אך באופן כללי חשוב לדעת שיש כאן בעיה גדולה של הנאה מחילול שבת שאין דרך להתיר אותו. לצערנו הרב הטלויזיה עובדת היום על ידי המון יהודים שמחללים שבת בשבילנו, ואסור לנו ליהנות מכך. לכן אין אפשרות שיהיו תכניות דתיות בשבת, זה פשוט אסור. אסור לרב להעביר דבר שיעבירו אותו בשבת, אסור ליצור תכניות שישודרו בשבת ואסור לצפות בתכניות אלו ששודרו בשבת. לא קשה לומר שאסור, אך כן קשה לפעמים לענות על מקור הבעיה. הצורך שמוביל את השאלה מגלה לנו פעמים רבות על צורך לחפש פתרון טוב יותר, מועיל יותר, מקדם יותר. יש היום המון דברים שאפשר לעשות בשבת, דברים נפלאים, דברים שממש יעשו את השבת לקדושה ומענגת, ואם תרצי אוכל להמליץ לך על דברים לא מסובכים שתוכלי לקבל מהם המון ועל ידם להגיע לשבת מרוממת ומיוחדת. דעי, שהכנה נכונה לקראת השבת תיתן לך המון. אשמח לעזור ברעיונות, בהדרכה ובכל דבר שאוכל. הרב יצחק גרינבלט.
שאלה: קיום נדר לסרבני גט: בשו"ע יו"ד רל"ה, ג נכתב: "ואם היא נדרה שאמרה קונם מין פלוני עלי או קונם שלא אתקשט בקישוט פלוני או שאמרה יאסר תשמישך עלי אם אוכל מין פלוני או אתקשט בקישוט פלוני או אם אלך לבית אבי והוא שמע ולא הפר לה יוציא מיד ויתן כתובה". לפי מיעוט הבנתי רואים מכאן שיכולה האשה "לייצר" לעצמה גירושין יחסית בקלות: האשה נודרת את אחד הנדרים הכתובים למעלה, מספרת אותו לבעלה, בעלה לא מפר אותו - ולכאורה אפשר יהיה לכפות אותו לגרשה. מדוע לא נעשה כן לסרבני גט?
תשובה: אשה שנודרת נדרים הנזכרים בשאלה, זקוקה לאישור שבשתיקה של הבעל כדי שהם יחולו, כך שאשה אינה יכולה לחייב הבעל לגרשה באופן כזה, כיון שהבעל לא יסכים לקיים את הנדר שלה. הרב מרדכי גרוס.
שאלה: השבת אבידה של מעטפת כסף: מצאתי מעטפה עם כסף בכניסה לבניין פרסמתי מודעה לפני שבועיים ואף אחד לא התקשר. האם אני צריך עדיין להמתין? האם מותר להשתמש בכסף? תזכו למצוות.
תשובה: מותר לך להשתמש בכסף, בתנאי שיש לך סכום מקביל בבנק, כך שאם יבוא המאבד תוכל להשיב לו את כספו. רשום את סימני האבדה בפנקס שמור (סכום הכסף, סימנים מזהים במעטפה), כדי שאם יבוא המאבד תזכור את הסימנים שהיו בה. הרב מרדכי גרוס.
שאלה: להציל נשים לפני הגברים במקרה של סכנה: לפני כמה ימים ספינה יוונית נדלקה באמצע הים במזג אוויר קשה. היה קשה להוציא אנשים מהספינה והיה ברור שלמי שיוציאו אותו ראשון יהו יותר סיכויים לשרוד. החליטו שלנשים תהיה זכות קדימה, אבל כמה גברים הרביצו להם וניסו לצאת ראשונים. בעיתונים הארופיים מגנים את ההתנהגות הזאת ואומרים שלחלשים בכלל, ולנשים וילדים בפרט, יש זכות קדימה טבעי. האם ביהדות יש עניין כזה? איך היו צריכים להתנהג יהודים במקרה כזה?
תשובה: מי שסיכוייו להינצל יותר הוא הקודם
שאלה: צומות קלים לגננת: אחותי עובדת בגן ילדים. לא מזמן היא שמעה כי גננות פטורות מלצום צומות קלים, האם זה נכון? לכבוד הרב ושבת
תשובה: אין פטור מצום בגלל עבודה. אבל אם האדם נחלש מאוד בגלל הצום והעבודה מותר לו לשבור את הצום בגלל החולשה. אפשר לצרף להיתר זה את החובה לטפל בילדים שזוהי מצוה אבל אין להתיר לכתחילה לבטל את הצום אם הגננת בריאה ומרגישה טוב בתחילת הצום.
שאלה: ללא גלוטן - המשך: על התשובה כבוד הרב עזרת לי חוץ אבל אני יכולה לפני הארוחה לברך על האדמה ושהכל חןץ ממני מזונות? השאלה נשאלה בהמשך לשאלה "ללא גלוטן"
תשובה: את חייבת לברך על כול מה שאת אוכלת ברכה מתאימה, לדוגמא על אורז מברכים מזונות.
שאלה: מכנסיים צמודים לגבר: האם מותר לגבר ללכת עם מכנסיים צמודים?
תשובה: גם לגבר יש לשמור על צניעות ולא להבליט את אברי גופו. ואם המכנסיים צמודים במקום הערוה יש בזה איסור גמור.
שאלה: בענייני קריאה בתורה: יש לי כמה שאלות לגבי הקריאה בתורה. 1.למה יש טעמים ואיפה הציווי לקרוא אותם בצלילים? 2. למה בספר התורה אין טעמי מקרא בעוד שבתנך רגיל כול הטעמים בפנים? 3.מאיפה הגיעו למסקנה שכל סימן יביא צליל כזה או אחר? 4.אני רוצה להתחיל ללמוד מחדש את הקריאה בתורה כדי לקרוא בתורה כל שבת לפחות עלייה אחת, האם אתה ממליץ על האתר קול קורא?
תשובה: לשואל מסורת צורת הקריאה בתורה, מקורה בהלכה למשה מסיני (ראה ספר חסידים סימן שב). סימני הטעמים התפתחו הרבה יותר מאוחר על ידי בעלי המסורה הטבריינים. לגבי הוספת טעמי המקרא בספר תורה: התורה צריכה להיכתב כנתינתה מסיני, לכן ספר תורה שהוסיפו בו סימונים של טעמי המקרא, הריהו פסול, כדין ספר תורה מנוקד (ראה שו"ת נודע ביהודה מהדו"ק סימן עד). מהיכרותי הקצרה עם האתר הנזכר, בהחלט ניתן להיעזר בו. נאמנה
שאלה: הורדת שירים מהאינטרנט לזמן קצר: אני שומע הרבה שירים ומחליף אותם כעבור כמה שבועות בדיסק אחר. לאור זה מותר להוריד שירים מהאינטרנט? אציין שכל דיסק עולה כ50 שקל ואני לא שומע אותו כל החיים אלא רק כמה שבועות ואז עובר לטרנד הבא.
תשובה: הדבר אסור. היוצרים משקיעים כסף רב כדי שנוכל להנות ממוסיקה זו, וזכותם לקבל תמורה על יצירתם והשקעתם.
שאלה: בל תשחית בכלים חד פעמיים: לרב, האם שייך לומר שיש "בל תשחית" כשזורקים כלים חד פעמיים? הרי לרוב הכוסות הכפיות וכו הם במצב שכן ניתן להשתמש בהם כמה וכמה פעמים. אך מצד שני הם לדעתי לפי רוב העולם לשימוש כשמם חד פעמי.
תשובה: אכן השימוש בכלים חד-פעמיים הוא בעייתי, הוא פוגע בקיימות (אקולוגיה) בכך שהוא מרבה אשפה לא מתכלה בעולם, ואם שורפים אותם מעלים את הטמפרטורה ומזהמים את האויר. לפי התורה עלינו לשמור על היקום שלא יינזק, אי לכך יש להשתמש בכלים אלו רק בשעת הדחק, כגון באירוע רב משתתפים כשאין די כלים רגילים או כאשר אין אפשרות לשטוף את הכלים הרגילים.
שאלה: מה לגבי דג: האם מותר לאכול דג ביום לפני הטבילה? השאלה נשאלה בהמשך לשאלה "אכילת בשר ביום לפני טבילה"
תשובה: מותר לאכול דג ביום הטבילה.
שאלה: קפסולות שילייה: קפסולות משילייה תורמות לאזן את המערכת ההורמונלית, לחדש את מלאי הברזל וויטמין B, הפחתת דימומים שלאחר לידה. הגדלה ועידוד של ייצור החלב, מפחיתה ומונעת תופעות של דכדוך ודיכאון שאחרי לידה ומאיצה את תהליך ההחלמה אחרי הלידה. מכינים את הקפסולות לפי הרפואה הסינית- מאדים עם לימון, ג ינג ר ופלפל ואז כותשים ושמים בקפסולה. האם מותר לקחת? האם מותר להשתמש בכלי בשרי שיש לי על מנת להכין?
תשובה: ב"ה שלו-ם וברכה ה' ישלח לך רפואה שלמה מהשמים במהרה. לפי הרמב"ם(מאכלות אסורות ב', ג') יש איסור עשה באכילת בשר אדם(מובא ברמ"א יורה דעה ע"ט, א'), הרא"ש סובר שהאיסור מרבנן ויש מתירים(רמב"ן, ויקרא י"א, ג'). בליעת דבר לא כשר עטוף בדבר כשר מותר רק לרפואה שיש הוכחה מדעית שמועילה. לכתחילה יש לייחד סיר רק לבישול בלי כשרות. לגבי שליא של חמור נפסק(יורה דעה פ"א, ד') שהיא מותרת כי היא "פירשא בעלמא" קיימת מחלוקת האם גם שליא של שאר בעלי חיים מותרת או רק של חמור כי היא מאוסה. כף החיים (ל"ג) מביא דעות שמתירות שליא של אדם, אולם זה רק כאשר הוא לא נגעל ממנה כי אז הוא עובר משום "בל תשקצו". אם כך יש לך על מי לסמוך. הרב חגי בר גיורא
שאלה: קציצות חוביזה בשנת שמיטה: לכבוד הרב האם מותר לעשות קציצות מחובזה (חלמית) בשנת שמיטה, או שמא זהו שימוש שלא ראוי לצמח זה בשמיטה? ב מראש
תשובה: וברכת ד' האוכלים חובזה רגילים לעשות ממנו קציצות ועל כן אפשר לעשות תבשיל מחובזה. כעין מאכל זה הגמ' מביאה לעניין כרשינין שהיו נאכלים בשעת הרעב, וכידוע גם חובזה נאכל בייחוד בשנות הרעב. בברכת התורה והארץ הרב יהודה הלוי עמיחי מכון התורה והארץ כפר דרום - שבי דרום
שאלה: אכילה באוטובוס- נפטרים אחת?: כבוד הרב האם מותר לאכול תוך כדי נסיעה באוטובוס אחרי שמברכים על מאכל פעם אחת, או שמא נחשב כהעברת מקום (האוטובוס נוסע) וצריך לברך כל שדה ראייה מסויים? ב מראש
תשובה: אכילה באוטובוס נחשבת כאכילה אחת במקום אחד.
שאלה: ת למתווך כשלא חתמתי: מתווך שביקש 2 אחוז על תיווך דירה כתבתי לו בכתב ידי שאשלם לו אחוז אחד בלבד. הוא לא הסכים על המחיר ובכו"ז הראה לי את הדירה מבחוץ. אח"כ קניתי את הדירה בלעדו. האם אני צריך לשלם תיווך וכמה?
תשובה: לפי מנהג המדינה, חוק המתווכים, ישנה חובה לחתום על טופס מיוחד המכיל את פרטי המתווך פרטי הלקוח פרטי הנכס והסכום המוצע לתיווך. טופס זה נקרא "טופס הזמנת שירותי תיווך". חתימה על טופס זה מהווה הסכמה לקבלת שירותי התיווך וכן התחייבות לשלם עבורם על פי התנאים המפורטים שם. המקובל כיום לשלם 2  דמי תיווך. אם שינית בכתב ידך את הכתוב בטופס זה הרי שינוי זה תקף כאשר הסכים המתווך לקבלו (חתימה זו נעשית קודם שהמתווך מראה את הנכס) ומקובל לומר שאם הוא הראה לך את הנכס לאחר מה שכתבת וחתמת בטופס זה, הרי הוא הסכים לתנאי זה. (וכן משמע בדיני מקח וממכר בשולחן ערוך חושן המשפט סימן רכ"א ) אם לא חתמת על טופס הנ"ל - אין לך חיוב ת למתווך וכל זאת על פי מנהג המדינה. אמנם - מדין תורה ישנו שווי להנאה שלך מן התיווך שלו, מעצם זה שהוא הראה לך את הנכס מבחוץ, אף שהמשכת בלעדיו את הליך הקניה, ויש לעשות שומה ולהעריך את הנאתך מתיווך זה ולשלם לו (עיין חושן משפט סימן קפ"ה סעיף ו ברמ"א שם ).
שאלה: מה זה לולב סדוק?: יש לי שאלה לגבי לולב סדוק (סוכה דף לב.), שהוא פסול כשהוא דומה להימנק, ואח"כ "בעי רב פפא: נחלקה התיומת מהו?". מה ההבדל בין נסדק כהימנק ובין נחלקה התיומת?
תשובה: שאלה טובה שאלת שכבר הראשונים שאלו ותרצו תרוצים שונים. אביא לפניך שני תרוצים שתרצו הריטב"א והר"ן: 1.נסדק פרושו שנחלק העלה האמצעי רק מעט וכשר אולם אם הוא נראה כהימנק הוא פסול, ואילו נחלקה התיומת פרושו שנחלק רוב העלה האמצעי ורק אז פסול. 2.נחלקה התיומת פרושו שנחלק העלה האמצעי אפילו מעט אולם נסדק פרושו נסדק עלה הלולב לרוחבו וכשר, ואם נראה כהימנק פסול. יש עוד הסברים שונים בראשונים. המשך ללמוד ולהצליח. חילך לאורייתא
שאלה: עבודה במפעל בטחוני בשבת: ברצוני לדעת אם אני עובד במפעל בטחוני באבטחה באופן קבוע חודשי ויש תורנות עבודה בשבת, האם מותר לעבוד בשבת באבטחה במפעל?
תשובה: לא פירטת את המקום, מותר לנסוע ע"י נהג אינו יהודי למקום העבודה. ומותר לעשות את פעילות ההבטחה במתחם, תעשה את הנדרש לאבטחה ולא לגלוש מעבר לכך.
שאלה: כמה שאלות: הרב, 1. האם עלי לשטוף ידיים גם אחרי שאני נוגעת בנעליים של ילדים? 2. לא מצאתי לזה תשובה בילקוט יוסף- האם מותר להוציא חלק מתבשיל לח כשהוא על הפלטה? 3. האם זוג בזמן האיסור צריך "להיות בלחץ" שלא לנגוע גם נגיעות שהן לגמרי בטעות? כמו למשל שעוברים ובטעות נתקלים אחד בשני? האם גם זה בכלל האיסור?
תשובה: 1.צריך, אפשר לשפשף בבגד כשאין אפשרות 2. מותר להוציא מתבשיל מבושל שהוא על הפלטה - לספרדים. 3. לא טוב להיות בלחץ כלל, ולהשתדל מנגיעה כפי שנזהרים מחוץ לבית. ה' יצליח דרככם
שאלה: תיקון לפגם הברית: מהי התשובה שאפשר לעשות על פגם בשמירת הברית? הבנתי שזה עברה חמורה מאוד ואין לה תיקון. יש מה לעשות?
תשובה: על כל עבירה שאדם עובר התיקון הוא תשובה. תשובה וחרטה על המעשה שהוא עשה, והרצון שמעתה והלאה הוא לא יעבור עבירה פעם נוספת. בעבירה שבה מדובר, בעלי הסוד ובתוכם בעל התניא החמירו יותר בענין התשובה, אבל אנחנו לא יכולים לבנות את המעלה שגילו לנו בעלי הסוד ע"י שנשמוט מתחת רגלינו את הבסיס של התורה. הבסיס של התורה הוא שע"י זה שאדם עושה תשובה הוא מתקרב חזרה לה' והוא נקרא אהוב וידיד. בעלי הסוד גילו לנו עוד קומות עליונות ונשגבות, שאם הם לא עוקרות את החלק הגלוי, והאדם שמח בתשובה שלו ורוצה להתרומם עוד, הוא יכול להגיע גם למדרגות העליונות. אבל בדרך כלל צריך להזהר שלא לשבש את החשבון, שדווקא מפני שהוא רוצה להגיע למדרגו העליונות, תחתונות נאבדות לו, כי לעליונות הוא לא יכול להגיע, ובתחתונות הוא לא חפץ. לסיכום, המדרגות התחתונות והעיקריות הם שאדם עושה תשובה, ובזה הוא מתקן את עבירותיו. בעלי הסוד אומרים שכאן צריך תשובה מאהבה גדולה, בלשון רבותינו "בחילא יתיר", בכח עצום, תשובה עמוקה מאד שהופכת זדונות לזכויות, ושראויה לכפר גם על חטאים חמורים. אם אתה זוכה גם לתשובה עליונה כזאת שתתמלא באהבה בוערת לה' יתברך דווקא מחמת שחטאת, אדרבה ואדרבה. אבל אם לא, אל תעלה בדעתך שהתשובה לא מתקנת חלילה, אלא תעשה תשובה כפי כוחותיך ותשאף ותשתדל להעמיק אותה עד שתזכה לפי היכולת שלך, לפי האישיות שלך, לתשובה עליונה מאהבה.
שאלה: מתי לעשר נבטים: אני מנביט קטניות למאכל. בדרך כלל אני אוכל מהן אחרי שהן נובטות, אף על פי שעדיין הנבט קצר. לפני שאני אוכל, אני מעשר. הבעיה היא שאני מכין כמות גדולה של נבטים ולוקח לי כמה ימים לסיימם, ובינתיים הם גדלים עוד (ואני שמח שהם גדלים). א. אני צריך לעשר כל יום שוב בגלל מה שגדל? ב. כמה תרומת מעשר צריך להפריש? חשבתי שאחד ממאה, אבל בעצם מעורב בתוך כל נבט חולין מתוקנים וטבל.
תשובה: וברכת ד' מעשרות בהנבטה לדעת המהרי"ק (הל' מעשר פ"א ה"י) פטור לגמרי מכיוון שזה בבית, וכך למד בירושלמי שזרעים שגדלו בבית פטורים. אמנם דעת הגר"מ אליהו זצ"ל הייתה שרק אם עלה מעצמו הרי זה פטור, אבל אם זה נשתל לצורך כך יש להפריש תרו"מ ולכן היו שהחמירו להפריש בלא ברכה. לדעות שצריך לעשר את הנבטים נראה שיש להפריש כל פעם שקוטפים את הנבטים, אבל אם גדל אח"כ מעצמו הרי זה פטור מתרו"מ לכל הדעות. כמות ההפרשה היא רק על הגדל בחיוב, דהיינו מה שגדל מעבר לגרעינים שכבר הפרישו מהם. בברכת התורה והארץ הרב יהודה הלוי עמיחי מכון התורה והארץ כפר דרום - שבי דרום
שאלה: כשרות חנות שפתוחה בשבת: למיטב הבנתי יש חנות המבורגרים (נראה לי בורגר ראנץ) בנמל התעופה בן גוריון שמקבלת תעודת כשרות מהרב של נמל התעופה למרות שהחנות פתוחה בשבת. איך יתכן מצב כזה?
תשובה: ב"ה שלו-ם וברכה צודק, לא אמורים לבשל בשבת וצריך משגיח. הרב חגי בר גיורא